OpenLLM-France/wikimedia huggingface dataset:
# Tercer Món

El Tercer Món és un terme creat pel nord-català Alfred Sauvy en el context de la Guerra Freda per definir els països no alineats, ni amb l'OTAN (amb els Estats Units, les nacions europees occidentals i els seus aliats representen el "Primer Món"), ni amb el bloc comunista (la Unió Soviètica, Xina, Cuba i els seus aliats representen el "Segon Món"). Aquesta terminologia va proporcionar una manera de categoritzar àmpliament les nacions de la Terra en tres grups en funció de les divisions socials, polítiques, culturals i econòmiques. Normalment el Tercer Món es veu que inclou molts països amb un passat colonial en l'Àfrica, Amèrica Llatina, Oceania i Àsia.
Els països del tercer món, solen ser, des d'una òptica de la cultura occidental, subdesenvolupats. Es caracteritzen per tenir els PIB més baixos del planeta. Els estats del Tercer Món no són estats industrialitzats ni avançats tecnològicament en comparació amb els estats membres de l'OCDE; per tant, sovint s'utilitza com a sinònim el terme països subdesenvolupats. Alguns estats són caracteritzats així per la seva alta taxa d'analfabetisme i la seva deficiència econòmica i política.
Les característiques comunes dels països del Tercer Món solen ser una base econòmica agrícola, una economia endeutada amb els països econòmicament més poderosos i una escassa infraestructura.
Atès que el terme Tercer Món ha adquirit un caràcter despectiu, les Nacions Unides i altres institucions internacionals, prefereixen fer ús d'altres termes com ara Sud Global, països en vies de desenvolupament i països menys desenvolupats.

## Primer, segon i tercer món segons l'ONU

Els termes de Primer Món, Segon Món i Tercer Món, encara que molt subjectius, s'utilitzen per a dividir les nacions en tres categories. Avui en dia aquests termes s'usen per a distingir les nacions segons el seu Índex de Desenvolupament Humà (establert per les Nacions Unides), independentment del seu estatus polític.

## Vegeu també

* Països desenvolupats
* Quart món

## Enllaços externs

* Explicacions sobre el Tercer Món en català (pàgina web allotjada a Buxaweb.com)
# Tatsuya Sakai

Tatsuya Sakai (Prefectura de Fukuoka, Japó, 19 de novembre de 1990) és un futbolista japonès que el 2014 disputà un partit amb la selecció del Japó,on no va fer cap gol.

## Referències

* ↑ National Football Teams
# Séverne (Txornomórske)

* Per a altres significats, vegeu «Sévernoie».
Séverne (en (ucraïnès): Сєверне, en rus: Северное) és un poble de la República Autònoma de Crimea, a Ucraïna, que el 2014 tenia 266 habitants. Pertany al districte de Txornomórske. Fins al 1948 la vila es deia Txegoltai Nemetski.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Расписание автобусов по автобусной остановке Хмелево, поворот». rasp.yandex.ru. [Consulta: 1r desembre 2016].
# Séverni (Ozinki)

Plantilla:Polisèmai
Séverni (en rus: Северный) és un poble (un possiólok) de l'óblast de Saràtov, a Rússia, segons el cens del 2010 tenia 201 habitants. Pertany al districte municipal d'Ozinki.

## Referències

* ↑ «История административно- территориального деления Саратовской губернии 1917 - 1928 годы. Справочник. Дергачевский, Новоузенский и Покровский уезды.». Arxivat de l'original el 2017-12-21.
# Séverni (Kubanski)

* Per a altres significats, vegeu «Séverni».
Séverni - Северный (rus) és un possiólok del krai de Krasnodar, a Rússia. Es troba a les planes de Kuban-Priazov, prop de la vora dreta del riu Ieia. És a 12 km al nord-oest de Novopokróvskaia i a 165 km al nord-est de Krasnodar.
Pertany al possiólok de Kubanski.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Mapa topogràfic a maps.vlasenko.net (rus)
# Thompson (Dakota del Nord)

Thompson és una població dels Estats Units a l'estat de Dakota del Nord. Segons el cens del 2000 tenia 1.006 habitants.

## Demografia

Segons el cens del 2000, Thompson tenia 1.006 habitants, 329 habitatges, i 273 famílies. La densitat de població era de 844,4 hab./km².
Dels 329 habitatges en un 53,2% hi vivien nens de menys de 18 anys, en un 74,5% hi vivien parelles casades, en un 4,3% dones solteres, i en un 17% no eren unitats familiars. En el 15,2% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,06 i el nombre mitjà de persones que vivien en cada família era de 3,43.
Per edats la població es repartia de la següent manera: un 34,9% tenia menys de 18 anys, un 6,3% entre 18 i 24, un 33,4% entre 25 i 44, un 19,8% de 45 a 60 i un 5,7% 65 anys o més.
L'edat mediana era de 33 anys. Per cada 100 dones de 18 o més anys hi havia 97,9 homes.
La renda mediana per habitatge era de 54.514 $ i la renda mediana per família de 57.250 $. Els homes tenien una renda mediana de 35.682 $ mentre que les dones 21.298 $. La renda per capita de la població era de 19.857 $. Cap de les famílies i el 0,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thompson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Thompson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Tectòsages

Els tectòsages o volques tectòsages (en llatí: Volcae Tectosages, en grec antic Οὐόλκαι Τεκτοσάγες) van ser una de les tribus de gals volques que es van establir a l'Àsia Menor. Eren originaris de la regió de Tolosa, segons diu Claudi Ptolemeu.
Els tectòsages vivien entre els rius Sangàrios i Halis. La seva principal ciutat va ser Ancira. Els pobles balcànics van expulsar els tectòsages cap al segle iii aC que van emigrar a la regió entre el Rosselló i el Roine i van adoptar el nom de volques tectòsages. Més tard, es van instal·lar la regió de Besiers cap a l'oest, i una part ja s'havia establert a Galàcia. A partir de l'any 120 aC, van adoptar la cultura romana.

## Lutevans

Els lutevans (llatí Lutevani) van ser un poble gal que vivia a la regió de l'actual Lodève, o Forum Neroniensis. Eren considerats una branca dels tectòsages. Lodeva era anomenada pels gals com a Luteva, Loteva o Lodeva i pels romans Forum Neronis, que era el seu centre i vila principal, si Titus Livi té raó. Gaudien de dret llatí.

## Referències

* ↑ Smith, William (ed.). «Volcae». Dictionary of Greek and Roman Geography (1854). [Consulta: 8 agost 2022].
* ↑ Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
* ↑ Smith, William (ed.). «Luteva». Dictionary of Greek and Roman Geography (1854). [Consulta: 8 agost 2022].

## Vegeu també

* Invasió celta dels Balcans
# Tertúlia Feminista Les Comadres

La Tertúlia Feminista les Comadres és una associació creada en 1986 a Gijón (Astúries) per denunciar les traves de la societat a la igualtat entre homes i dones. El grup inicial, a l'any 1986, estava format per la María José Capellín, la Dulce Gallego, la Geli González, la Chus Lage, la Lourdes Pérez, l'Ángeles Salle i la Carmen Veiga. Al 2006 l'organització ja estava formada per gairebé un centenar de dones i presidida per Begoña Piñeiro. Així mateix, són membres d'aquesta tertúlia les filòsofes Amelia Valcarcel i Alicia Miyares, com també ho és l'escriptora Berta Piñán. Anualment donen els premis Comadre de Oro, Felpeyu i Babayu, el guardó i el càstig amb què premien les actituds igualitàries i castiguen les masclistes.
En 2014 va ser una de les dues organitzacions impulsores de la protesta El tren de la llibertat, contra la reforma de la Llei de l'Avortament a Espanya presentada pel Ministre de Justícia Alberto Ruíz Gallardón, que va ser considerada la major manifestació feminista de la història d'Espanya.

## Referències

* 1 2 «Treinta años de Comadre de Oro y Felpeyu» (en castellà). El Comercio.
* ↑ «'Les Comadres' elige a Mabel Lozano 'Comadre de Oro' y otorga el 'Felpeyu' al 'Trifachito' y a Canteli el 'Babayu'» (en castellà). Europa Press, 05-02-2021. [Consulta: 26 desembre 2021].
* ↑ Comercio, El «El Tren de la Libertad viajará hacia Madrid para pedir que se mantenga la actual ley del aborto» (en castellà). elcomercio.es.
* ↑ 20Minutos «El derecho al aborto une por primera vez a las feministas: de las tradicionales a Femen - 20minutos.es». 20minutos.es - Últimas Noticias.
Feminisme :
Dones
Noies
Feminitat
Sororitat :
Història :
Moviments :
Teoria feminista :
# The Kominsky Method

The Kominsky Method (en català El mètode Kominsky) és una comèdia estatunidenca creada per Chuck Lorre, que es va estrenar el 16 de novembre de 2018 a Netflix. La sèrie protagonitza Michael Douglas, Alan Arkin, Sarah Baker i Nancy Travis i segueix un professor d'interpretació que, anys abans, havia tingut un breu moment d'èxit com a actor, i el seu agent i amic. A banda de la seva història d'amistat i professional, el que uneix els dos homes junts són les seves lluites amb els problemes sovint desagradables com la mort dels estimats, malalties, o fallades de pròstata, que arriben amb l'edat. El 17 de gener de 2019, poc després de guanyar el Globus d'Or a la millor sèrie de televisió musical o còmica de 2018 es va anunciar que la sèrie s'havia renovat per una segona temporada, que es va estrenar el 25 d'octubre de 2019. El juliol de 2020, la sèrie es va renovar per una tercera i última temporada.

## Referències

* ↑ McCluskey, Megan. «Alan Arkin's Stoic Face at the Golden Globes Is Absolutely Everything» (en anglès). Time, 07-01-2019. [Consulta: 23 novembre 2019].
* ↑ Hyman, Dan. «‘The Kominsky Method': Chuck Lorre’s Second Act». The New York Times, 23-10-2019. [Consulta: 24 novembre 2019].
* ↑ Bradley, Laura. «The Kominsky Method: Golden Globes' Oddball Darling Du Jour Wins Best Comedy». Vanity Fair, 06-12-2018. [Consulta: 24 novembre 2019].
# The Kitchen (pel·lícula)

The Kitchen és una pel·lícula dramàtica de ciència-ficció britànica del 2023 dirigida per Kibwe Tavares i Daniel Kaluuya a partir d'un guió del mateix Kaluuya i Joe Murtagh. La pel·lícula és protagonitzada per Kane Robinson, Jedaiah Bannerman, Hope Ikpoku Jr, Teija Kabs, Demmy Ladipo, Cristale i BackRoad Gee. S'ha subtitulat al català.
Es va projectar per primer al 67è Festival de Cinema de Londres el 15 d'octubre de 2023 i es va estrenar en una selecció de cinemes del Regne Unit el 12 de gener de 2024, abans del seu debut en estríming a Netflix el 19 de gener.

## Referències

* ↑ Ide, Wendy «The Kitchen review – Kane Robinson shines in Daniel Kaluuya and Kibwe Tavares's dystopian London drama» (en anglès). The Observer, 21-01-2024.
* ↑ «The Kitchen». Goita què fan, ara!. [Consulta: 18 setembre 2024].
* ↑ «The 2023 BFI London Film Festival Closing Night Gala will be the World Premiere of Kibwe Tavares and Daniel Kaluuya's The Kitchen.» (en anglès). BFI, 17-08-2023. [Consulta: 17 agost 2023].
* ↑ BBFC. «The Kitchen» (en anglès). [Consulta: 18 setembre 2024].
# Testerep

Testerep és el nom d'una antiga illa formada pel mar del Nord i un priel que s'estenia davant la costa belga durant l'edat mitjana (moment en el qual era molt diferent d'avui en dia: el mar arribava fins a Bruges mateix. Posteriorment acabà desapareixent per efecte del transport de sediments i una baixada del nivell del mar.
L'illa tenia diversos poblets de pescadors, entre ells Westende i Oostende, situats als extrems occidental i oriental de l'illa respectivament. Actualment però, Oostende ("final de l'est") és a l'extrem oest de la costa belga.

## Enllaços externs

* Història d'Oostende amb cites de Testerep Arxivat 2005-08-02 a Wayback Machine. (en neerlandès)
# Thynnichthys vaillanti

Thynnichthys vaillanti és una espècie de peix cipriniforme de la família dels ciprínids.

## Morfologia

Els mascles poden assolir els 26,4 cm de longitud total.

## Distribució geogràfica

Es troba a l'est de Borneo.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993 Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# The White Cliffs of Dover

The White Cliffs of Dover és una pel·lícula estatunidenca dirigida per Clarence Brown, estrenada el 1944. El guió s'inspira en el poema patriòtic d'Alice Duer Miller The White Cliffs (1940).

## Argument

Una jove estatunidenca, Susan Dun, viatja a Anglaterra i s'enamora d'un aristòcrata, John Ashwood. Es casen però la seva lluna de mel és interrompuda per la mobilització general de la Primera Guerra Mundial. Ashwood és enviat a França, i no pot tornar a veure la seva dona fins a un permís i es mor poc abans del final de la guerra. En l'interval, Susan ha donat a llum un fill que puja amb la seva sogra. Una de les escenes de la pel·lícula, que dura a penes 30 segons, mostra adolescents alemanys que han vingut en el marc d'un intercanvi escolar a visitar la propietat dels Ashwood. En la seva conversa, deixen escapar una observació sobre l'oportunitat d'utilitzar la gespa del parc per fer aterrar planejadores: així, el guió dona a entendre que aquests joves estan implicats en una prospectiva nazi d'invasió d'Anglaterra.

## Repartiment

* Irene Dunne: Susan Dunn Ashwood
* Alan Marshal: Sir John Ashwood
* Roddy Mcdowall: John Ashwood de nen
* Frank Morgan: Hiram Porter Dunn
* Van Johnson: Sam Bennett
* C. Aubrey Smith: Coronel Walter Forsythe
* Dame May Whitty: Nanny
* Gladys Cooper: Lady Jean Ashwood
* Peter Lawford: John Ashwood de jove
* John Warburton: Reggie Ashwood
* Jill Esmond: Rosamund la dona de Reggie
* Brenda Forbes: Gwennie
* Norma Varden: Sra. Bland
* Elizabeth Taylor: Betsy Kenney als 10 anys
I, entre els actors que no surten als crèdits :
* Tom Drake: Un soldat estatunidenc moribund
* Arthur Shields: Benson
* Miles Mander: El major Loring
* Doris Lloyd: Una senyora a la pensió
* Lumsden Hare: El vicari

## Premis

Aquesta pel·lícula va ser nominada per a l'Oscar a la millor pel·lícula en blanc i negre.
# They Only Come Out At Night

"They Only Come Out At Night" és una cançó de Lordi del 2007.

## Llista de cançons

* They Only Come Out At Night (3:35)
* Midnight Mover (3:26)

## Referències

* ↑ «Lordi – They Only Come Out At Night (2007, CD)» (en castellà). [Consulta: 9 gener 2022].
* ↑ «Lordi - They Only Come Out at Night - Encyclopaedia Metallum: The Metal Archives». [Consulta: 9 gener 2022].

## Enllaços externs

* LORDI - THEY ONLY COME OUT AT NIGHT (SONG) a Finnish Charts
# Telmatoscopus convolvula

Telmatoscopus convolvula és una espècie d'insecte dípter pertanyent a la família dels psicòdids.

## Descripció

* Mascle: sutura interocular i arquejada al mig; occipuci punxegut; palps 2 i 3 iguals en llargària; edeagus asimètric en forma de tub recte i amb la part apical lleugerament corbada i punxeguda; antenes d'1,60 mm de longitud; ales de 2,75 mm de llargada i 1,10 d'amplada.
* La femella no ha estat encara descrita.

## Distribució geogràfica

Es troba a Nova Guinea.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* ↑ Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* Encyclopedia of Life (anglès)
* ION (anglès)
# Thomas Archibald Sprague

Thomas Archibald Sprague (Edimburg, 7 d'octubre de 1877 - †Cheltenham, 22 d'octubre de 1958) fou un botànic escocès.
Fou un dels onze fills de Thomas Bond Sprague (1830-1920), actuari, i de Margaret Vaughan Steains. Thomas Archibald anà a la Universitat d'Edimburg, on feu el doctorat. Entre el 1898 i el 1900 participà en l'expedició del capità H.W. Dowding a Veneçuela i a Colòmbia. Quan en tornà, concursà i guanyà un càrrec de botànic als Reial Jardí Botànic de Kew. El 1913 realitzà una expedició a les illes Canàries.
Els seus aproximadament 280 articles publicats se centren en l'àrea de la nomenclatura i taxonomia. Publicà en col·laboració amb Daniel Oliver Flora of Tropical Africa, on tractà les famílies Bignoniàcia (al vol. 4, n.2), Hernandiàcia i Lorantàcia (al vol. 6 n.1).

## Referències

* ↑ Siehe Arxivat 2017-03-22 a Wayback Machine. (anglès)
# Tierra Grande

Tierra Grande és una concentració de població designada pel cens dels Estats Units a l'estat de Texas. Segons el cens del 2000 tenia 362 habitants.

## Demografia

Segons el cens del 2000, Tierra Grande tenia 362 habitants, 105 habitatges, i 80 famílies. La densitat de població era de 29,7 habitants per km².
Dels 105 habitatges en un 46,7% hi vivien nens de menys de 18 anys, en un 64,8% hi vivien parelles casades, en un 6,7% dones solteres, i en un 22,9% no eren unitats familiars. En el 17,1% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,45 i el nombre mitjà de persones que vivien en cada família era de 3,96.
Per edats la població es repartia de la següent manera: un 33,4% tenia menys de 18 anys, un 11,9% entre 18 i 24, un 29,6% entre 25 i 44, un 17,7% de 45 a 60 i un 7,5% 65 anys o més.
L'edat mediana era de 29 anys. Per cada 100 dones de 18 o més anys hi havia 99,2 homes.
La renda mediana per habitatge era de 35.875 $ i la renda mediana per família de 36.750 $. Els homes tenien una renda mediana de 21.071 $ mentre que les dones 20.833 $. La renda per capita de la població era de 17.686 $. Aproximadament el 15,7% de les famílies i el 22,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tierra Grande». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Tierra Grande». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Timoteu I d'Alexandria

* Per a altres significats, vegeu «Timoteu».
Timoteu d'Alexandria (en llatí: Timotheus, en grec antic: Τιμόθεος) va ser patriarca d'Alexandria cap al final del segle iv. Es va destacar per la seva oposició a Gregori de Nazianz.
Va succeir a la seu d'Alexandria el seu germà Pere II d'Alexandria l'any 379. Va estar present al Primer Concili General de Constantinoble celebrat el 381, on va ser un dels més actius en contra de Gregori, cosa que va causar que es retirés i fos substituït per Nectari.
Va morir el juliol de 384 o 385. Va escriure un llibre sobre la vida dels frares i monjos, que és esmentat per Sozomen.

## Referències

* ↑ «Lives of Saints :: Abib 26». [Consulta: 14 març 2018].
* ↑ Fros, Henryk; Franciszek Sowa. Księga imion i świętych (en polonés). 5. Kraków: Wydawnictwo WAM, 2004, p. 579. ISBN 83-7318-376-0.

### Bibliografia

* «Timotheos I, the Destitute (381–385)». Official web site of the Greek Orthodox Patriarchate of Alexandria and All Africa. [Consulta: 8 febrer 2011].
Càrrecs religiosos :
| Precedit per: Pere II | Papa i Patriarca d'Alexandria 379–384/385 | Succeït per: Teòfil |
# Tirà becplaner crestablanc

El tirà becplaner crestablanc (Platyrinchus platyrhynchos) és un ocell de la família dels tirànids (Tyrannidae).

## Hàbitat i distribució

Viu entre la malesa del bosc de les terres baixes des de l'extrem oriental de Colòmbia, sud de Veneçuela, Guyana i Surinam, cap al sud, a través de l'est de l'Equador i est del Perú fins al nord de Bolívia i Brasil amazònic.

## Referències

* ↑ «Tirà becplaner crestablanc». Cercaterm. TERMCAT, Centre de Terminologia. Rev. 20/10/2022(català)
# Tom-tom

El tom-tom és un instrument musical de percussió membranòfon, consistent en un tambor cilíndric més ample que la caixa, que forma part de la bateria. Col·loquialment també s'anomenen timbales, tot i que aquesta denominació pot provocar confusions amb les timbales de l'orquestra clàssica. Es fabriquen en diferents diàmetres, normalment 10, 12, 14 i 18 polzades (angleses), i el seu número i distribució pot variar segons les preferències del percussionista. Els petits se solen muntar damunt del bombo, i el més gros sobre uns peus propis. Aquest tom-tom més gran s'anomena també goliat.

## Referències

* ↑ Dean, Matt. The drum : a history. Lanham, Md.: Scarecrow Press, 2012. ISBN 978-0-8108-8171-6.
* ↑ Aldridge, John. Guide to vintage drums. Fullerton, CA: Centerstream Pub., 1994. ISBN 0-931759-79-X.
* ↑ «Sets de bateria». Esmuc. [Consulta: 19 maig 2023].